**DIRECȚIA GENERALĂ DE DEZVOLTARE, PROIECTE**

**COMPARTIMENTUL INVESTIȚII**

Nr. 29791/18.05.2023

**RAPORT DE SPECIALITATE**

privind aprobarea**Strategiei locale în domeniul eficienței energetice, de reducere a consumului de energie și a emisiei de CO2** din municipiul Sfântu Gheorghe, județul Covasna

**Fundamentarea necesității și oportunității**

Strategia energetică rezultat prin Contractul derulat – necesită a fi aprobat de către Consiliului Local, prin hotărâre, - înainte de recepția finală -, și va fi un document care va fi utilizat în accesarea fondurilor europene pentru eficiență energetică

**Obiective generale**

Obiectivul general al Contractului derulat îl reprezintă achiziționarea serviciilor de elaborarea al unei strategii locale al UAT Sfântu Gheorghe în domeniul eficienței energetice de reducere a consumului de energie și a emisiei de CO2 pe intervalul 2022-2030, cu scopul:

* Reducerea consumului de energie pentru încălzirea blocurilor de locuinţe are ca efecte reducerea costurilor de întreţinere cu încălzirea;
* Diminuarea efectelor schimbărilor climatice, prin reducerea emisiilor de gaze cu efect de seră;
* Creşterea independenţei energetice, prin reducerea consumului de combustibil utilizat la prepararea agentului termic pentru încălzire;
* Ameliorarea aspectului urbanistic al localităţii;
* Susţinerea creşterii economice şi contracararea efectelor negative pe care criza financiară internaţională actuală le poate avea asupra sectorului energetic şi al construcţiilor, inclusiv prin utilizarea resurselor energetice naţionale;
* Scăderea costurilor de întreținere; o mai bună sănătate a locatarilor vizați,
* Economii financiare anuale din măsurile de eficiență energetică;
* Creșterea condițiilor de confort interior în clădire;
* Îmbunătățirea calității sistemului energetic ce determină scăderea consumului anual de energie primară;
* Reducerea emisiilor de CO2 generate de consumul de energie, determinat prin utilizarea eficientă a resurselor de energie și diversificarea surselor de producere a energiei;
* Transparentizare: informarea și motivarea locuitorilor/proprietari clădiri cu privire la modul de utilizare a energiei în mod eficient și cu privire la factorii de decizie și stadiu implementare program de reabilitare termică blocuri.

**Obiective specifice:**

* obținerea vizibilității tehnice clare către un stoc de clădiri – inclusiv cele tip blocuri de locuințe -cu emisii scăzute/cu emisii zero până în 2030, susținut de foi de parcurs locale pentru decarbonizarea clădirilor,
* reducerea consumului de energie prin utilizarea eficientă a energiei în toate tipurile de activitate umană,
* promovarea sistematică a unui management energetic la nivelul autorității publice
* producerea energiei din surse regenerabile, acolo unde este identificat potențialul,
* încurajarea utilizării tehnologiilor informației și comunicațiilor (TIC) și a tehnologiilor inteligente pentru a asigura funcționarea eficientă a clădirilor, de exemplu prin introducerea sistemelor de automatizare și control,
* sprijinirea lansării infrastructurii pentru e-mobilitate în clădiri,
* introducerea unui „indicator de pregătire inteligentă”, care va măsura capacitatea clădirilor de a utiliza noile tehnologii și sisteme electronice pentru a se adapta nevoilor consumatorului, pentru a optimiza funcționarea acestuia și pentru a interacționa cu rețeaua.
* integrarea și consolidarea substanțială a strategiilor de renovare pe termen lung a clădirilor/inclusiv a blocurilor de locuit,
* combaterea sărăciei energetice și reducerea facturii de energie pentru uz casnic prin renovarea clădirilor/blocurilor de locuit mai vechi.

**Situația existentă**

Municipiul Sfântu Gheorghe derulează investiții sub contracte de finanțare prin Programul Operațional Regional (P.O.R.) Axa prioritară 3: Sprijinirea tranziției către o economie cu emisii scăzute de carbon, Prioritatea de investiții 3.1 Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea A - Clădiri rezidențiale și prin buget local, PNRR, precum și altele ce urmează a fi implementate în intervalul strategiei.

Se dorește ca strategia rezultată să integreze situația actuală locală și să fie conform legislației românești care transpune directivele europene actuale în domeniu.

**Situația proiectată:**

Strategia energetica s-a întocmit cu respectarea politicilor europene, strategia națională pentru eficienta energetică, strategiile și programele locale de îmbunătățire a eficientei energetice, întocmirea de audituri pentru domeniile de interes.

Strategia de îmbunătățire a eficienței energetice a fost elaborat de către consultantul în eficiența energetică, în conformitate cu Modelul pentru întocmirea Programului de îmbunătățire a eficienței energetice aferent localităților cu o populație mai mare de 5000 locuitori, aprobat prin Decizi ANRE nr. 7/DEE/12.02.2015, și va cuprinde inclusiv categoria de clădiri rezidențiale/blocuri de locuințe.

Metodologia elaborării Strategiei locale în domeniul eficienței energetice, de reducere a consumului de energie și a emisiei de CO2 (2021-2030) a Municipiului Sfântu Gheorghe a urmărit următoarele elemente cheie:

* Obţinerea unui document complex, realizat cu respectarea criteriilor cheie de calitate utilizate în evaluarea documentelor strategice la nivel european:
  + relevanţă, b) eficacitate, c) eficienţă, d) consecvenţă şi coerenţă e) pragmatism, f) sustenabilitate şi g) aranjamente de management şi monitorizare.
* Participarea şi implicarea activă a tuturor actorilor locali relevanți în procesul de planificare
* strategică pentru a construi susţinerea necesară în vederea implementării ulterioare şi stimularea construirii de relaţii de parteneriat adresării în comun a unor probleme de importanţă majoră pentru comunitate.
* Raportarea strategiei de dezvoltare locală la sursele de finanţare existente, disponibile prin
* accesarea de finanţări europene nerambursabile şi/sau mobilizarea unor instrumente de creditare municipale şi/sau investiţii private.

**Cerințe conținut**

Documentația rezultată cuprinde:

-Analiza situației actuale, analizarea inventarului de referință al emisiilor și identificarea și cuantificarea celor mai potrivite domenii și soluții de reducere a consumurilor de energie și a emisiilor de CO2 în baza documentelor locale, precum și a datelor obținute prin servicii privind Identificarea/Inventarierea blocurilor de locuit din municipiul Sfântu Gheorghe construite în perioada 1950-2005,

-Elaborarea strategiei de îmbunătățire a eficienței energetice și reducere a emisiilor de CO2, care stabilește măsurile concrete de reducere, necesarul de finanțare, soluții de finanțare posibile din alte surse decât bugetu1 local, precum și calendarul implementării programului, în raport cu reducerile minime a consumului de energie pentru încălzire, și reducerea pierderilor de energie pe sistemul de alimentare cu apă caldă de consum-parte comună - definite prin implementarea soluțiilor de reabilitare prevăzute în OUG 18 din 4 martie 2009 privind creșterea performanței energetice a blocurilor de locuințe.

**Mic breviar practic de reabilitare blocuri**

În acest capitol specific tip anexă se solicită ca elaboratorul strategiei să parcurgă/modeleze pe un exemplu ales/studiu de caz condițiile/reglementările pe care întâmpină un proiect de reabilitare bloc, regulile de bază al unui proces de reabilitare, însumând:

-terminologia garanțiilor depuse de locatari și variantele posibile,

-formulele de calcul cheltuieli cotă parte proprietari

- calculul cheltuieli pentru condomenii

-situația proprietari apartamente bloc persoane juridice, chiar dacă locuința este folosit în sistem de chirie,

- regulamente și condiții pentru situații sociale

- prezentare formularele tip necesare în acest proces.

**Director General**

**Buja Gergely**

Sfântu Gheorghe,

18.05.2023.

Întocmit: Consilier, Gergely Edit/2 ex